                                             dom
afsagt den 16. maj 2017 af østre landsrets 2. afdeling
(landsdommerne annette dam ryt-hansen, kaspar linkis og brit frimann (kst.) med
domsmænd).
2. afd. nr. s-536-17:
anklagemyndigheden
mod
t
(cpr.nr. …)
(advokat mariann jørn hansen, besk.)
nykøbing falster rets dom af 1. februar 2017 (1-5397/2016) er anket af t
med påstand om frifindelse, subsidiært formildelse.
anklagemyndigheden har endeligt nedlagt påstand om stadfæstelse.
forklaringer
der er i landsretten afgivet supplerende forklaring af tiltalte.
den i byretten af vidnet f afgivne forklaring er dokumenteret i medfør af retsplejelovens §
923.
tiltalte har supplerende forklaret blandt andet, at han i telefon havde aftalt med f, at de skulle
mødes på færgen. f er hans fætter, og tiltalte har kendt ham altid. f ringer dagligt til tiltalte.
tiltalte kørte alene om bord på færgen og mødtes med f, der selv var gået om bord på færgen.
f, der er asylansøger i tyskland, havde forskellige tyske kort, herunder et opholdskort, et
sygesikringsbevis og et buskort, og han mente derfor, at f lovligt kunne indrejse i danmark. f
har også tidligere været på besøg i danmark fem til seks gange. han har selv boet i danmark
siden 1989 og blev dansk statsborger, da han var 18 år. han har selv prøvet at indrejse i
                                                - 2 -
fremmede lande uden pas, blandt andet i italien, hvor han indrejste på sit danske kørekort og
sygesikringsbevis.
personlige oplysninger
tiltalte har oplyst, at han arbejder som kørelærer og vagt. han har 5 børn og et barnebarn.
han vil i tilfælde af domfældelse være indstillet på at udføre samfundstjeneste.
landsrettens begrundelse og resultat
efter tiltaltes forklaring var han klar over, at f på indrejsetidspunktet havde søgt om asyl i
tyskland. på denne baggrund og i øvrigt af de grunde, der er anført i byrettens dom, finder
landsretten, at tiltalte bistod f med at indrejse i danmark, og at han anså det for i hvert fald
overvejende sandsynligt, at f ikke lovligt måtte indrejse i danmark. det tiltrædes herefter, at
tiltalte er fundet skyldig i overtrædelse af udlændingelovens § 59, stk. 8, nr. 1.
det følger af højesterets dom af 9. januar 2012 i sag 263/2011 (ufr 2012.1101 h), at en
person, som forsætligt bistår en udlænding med ulovligt at indrejse i danmark, som ud-
gangspunkt straffes med ubetinget fængsel i 30 dage, når bistanden ikke sker for vindings
skyld. efter oplysningerne i sagen, herunder det oplyste om den familiemæssige tilknytning
mellem tiltalte og f, foreligger der ikke sådanne særlige omstændigheder, at der er grundlag
for at fravige udgangspunktet herom. straffen findes herefter passende udmålt til fængsel i 30
dage, idet der henset til lovovertrædelsens karakter ikke findes grundlag for at gøre straffen
betinget, heller ikke med vilkår om samfundstjeneste.
landsretten stadfæster derfor dommen.
                                    thi kendes for ret:
byrettens dom i sagen mod t stadfæstes.
tiltalte skal betale sagens omkostninger for landsretten.
